เทงบกระตุ้นรูดปรื๊ดปลายปีหวังชนหมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

โพสต์ทูเดย์ — “เคทีซี” เล็งเพิ่มยอดรูดปรื๊ดปลายปี 1520% ตั้งเป้าปีหน้า 1.5 แสนใบ ธนาคารกรุงเทพเชื่อปีหน้าการใช้จ่ายโต
นายวรวุฒิ นิสภกุลธร รองประธานเจ้าหน้าที่บริหาร สายงานธุรกิจบัตรเครดิต บริษัท บัตรกรุงไทย (เคทีซี) เปิดเผยว่า ช่วงปลายปีนี้เคทีซีใช้งบประมาณ 20 ล้านบาท เพื่อกระตุ้นการใช้จ่ายผ่านบัตรให้เพิ่มขึ้นอีก 1520% โดยคาดว่าจะทำให้ยอดการใช้จ่ายผ่านบัตรเพิ่มขึ้นจากระดับ 8,000 ล้านบาทต่อเดือน เป็น 1 หมื่นล้านบาทต่อเดือน หรือทำให้ยอดการใช้จ่ายต่อบัตรเพิ่มจาก 5,100 บาท เป็น 7,000 บาท โดยลูกค้าที่ใช้บริการในช่วงนี้มีสิทธิลุ้นรถโตโยต้า วีออส 
นายวรวุฒิ คาดว่าในปีนี้เคทีซีจะขยายฐานบัตรได้ 1.8 แสนใบ ซึ่งจะทำให้ฐานบัตรเครดิตขยับขึ้นมาเป็น 1.72 ล้านใบ สำหรับในปีหน้าได้ตั้งเป้าการขยายฐานบัตรไว้ที่ 1.5 แสนใบ เนื่องจากไม่ต้องการเพิ่มการเติบโต แต่จะเน้นการเพิ่มยอดการใช้จ่ายเป็น 5,800 บาทต่อเดือน และจะเน้นจับกลุ่มลูกค้าที่มีเงินเดือนตั้งแต่ 1.54 หมื่นบาท โดยตั้งงบประมาณในการกระตุ้นตลาดไว้ 120 ล้านบาท
สำหรับปัญหาน้ำท่วมนั้น นายวรวุฒิ กล่าวว่า แม้ว่าจะเป็นฐานลูกค้าของเคทีซีกว่า 40% แต่มีลูกค้ากระทบไม่มากนัก ก็จะให้เวลา 180 วัน ในการผ่อนชำระหนี้ก่อนที่จะจัดเข้าไปไว้ในกลุ่มเครดิตบูโร 
นายโชค ณ ระนอง ผู้จัดการสายบัตรเครดิต ธนาคารกรุงเทพ กล่าวว่า คาดว่ายอดการใช้จ่ายผ่านบัตรเครดิตในปีหน้าจะขยายตัวที่ 1617% จากปีนี้ที่ยอดการใช้จ่ายผ่านบัตรเครดิตเติบโตแค่ 1415% เนื่องจากเศรษฐกิจในปีหน้าจะนิ่งมากขึ้นและการแข่งขันทางด้านอุปทานสูง ซึ่งจะส่งผลให้สินเชื่อประเภทบัตรเครดิตขยายตัวได้ดี
สำหรับกลยุทธ์ในปีหน้าจะขยายการออกบัตรร่วมกับธุรกิจต่างๆ (CoBrand) เพื่อเพิ่มฐานลูกค้า